Document ID: 31984D0120

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 24ης Φεβρουαρίου 1984
για την τροποποίηση της απόφασης 83/402/ΕΟΚ όσον αφορά τον πίνακα των επιχειρήσεων της Νέας Ζηλανδίας που έχουν εγκριθεί για την εισαγωγή νωπών κρεάτων στην Κοινότητα
(84/120/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων και υγειονομικού κτηνιατρικού ελέγχου κατά την εισαγωγή βοοειδών και χοιροειδών ζώων και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 4 παράγραφος 1, το άρθρο 16 και το άρθρο 18 παράγραφος 1 στοιχεία α) και β),
Εκτιμώντας:
ότι ο πίνακας των επιχειρήσεων της Νέας Ζηλανδίας που έχουν εγκριθεί για την εισαγωγή νωπών κρεάτων στην Κοινότητα καταρτίστηκε αρχικά στην απόφαση 83/402/ΕΟΚ της Επιτροπής (3), όπως τροποποιήθηκε με την απόφαση 83/499/ΕΟΚ (4)·
ότι, από τον συνηθισμένο έλεγχο που πραγματοποιήθηκε κατ' εφαρμογή του άρθρου 5 της οδηγίας 72/462/ΕΟΚ και του άρθρου 3 παράγραφος 1 της απόφασης 83/196/ΕΟΚ της Επιτροπής της 8ης Απριλίου 1983 σχετικά με τους επιτόπιους ελέγχους που πραγματοποιούνται στα πλαίσια του καθεστώτος που εφαρμόζεται στις εισαγωγές βοοειδών και χοιροειδών, καθώς και νωπών κρεάτων προελεύσεως τρίτων χωρών (5), προέκυψε ότι σε εγκαταστάσεις το επίπεδο υγιεινής έχει υποστεί αλλαγές σε σχέση με τον προηγούμενο έλεγχο· ότι πρέπει, κατά συνέπεια, να εγγραφούν ή να διατηρηθούν ορισμένες από αυτές τις εγκαταστάσεις στον εν λόγω πίνακα και για μία άλλη επιχείρηση να ληφθούν, για υγειονομικού λόγους, ιδιαίτερα μέτρα όσον αφορά την αποδοχή στην Κοινότητα κρεάτων που έχουν αποθηκευτεί σ' αυτή·
ότι για το σκοπό αυτό είναι αναγκαίο, για την επιχείρηση που αναφέρθηκε τελευταία, να καθοριστεί μια τελευταία ημερομηνία για την εισαγωγή, στο έδαφος της Κοινότητας, κρεάτων που προέρχονται από αυτή, ημερομηνία μετά την οποία δεν θα μπορεί σε καμία περίπτωση να επιτραπεί η εκφόρτωση των κρεάτων·
ότι είναι απαραίτητο, κατά συνέπεια, να τροποποιηθεί ο πίνακας των εν λόγω επιχειρήσεων·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 83/402/ΕΟΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 24 Φεβρουαρίου 1984.

Labels: 0
18
17